Občina Medvode, Cesta komandanta Staneta 12, 1215 Medvode, na podlagi 57. člena Zakona o javnih uslužbencih (Uradni list RS, št. 63/07 – Uradni list RS, št. 63/07 - uradno prečiščeno besedilo, 69/08 - ZTFI-A, 69/08 - ZZavar-E, 65/08, 40/12 - ZUJF, 49/20 - ZIUZEOP, 61/20 - ZIUZEOP-A, 152/20 - ZZUOOP, 158/20 - ZIntPK-C, 175/20 - ZIUOPDVE, 203/20 - ZIUPOPDVE, 195/20, 28/21 - skl. US, 202/21 - odl. US, 206/21 - ZDUPŠOP, 3/22 - ZDeb, 141/22 - ZIKS-1H in 18/23 - ZDU-1O) in 8. člena Uredbe o postopku za zasedbo delovnega mesta v organih državne uprave in pravosodnih organih (Uradni list RS, št. 139/06 in 104/10) objavlja interni natečaj za zasedbo uradniškega delovnega mesta

**VIŠJI SVETOVALEC**

Delovno mesto Višji svetovalec DM 0407, šifra C027001, je uradniško delovno mesto, sistemizirano v Oddelku za okolje, prostor in razvoj. Naloge na delovnem mestu se opravljajo v uradniškem nazivu Višji svetovalec.

Kandidati – uradniki, ki se bodo prijavili na prosto delovno mesto, morajo imeti sklenjeno delovno razmerje za nedoločen čas s polnim delovnim časom v organih državne uprave, v samoupravnih lokalnih skupnostih in drugih organih, ki so po sporazumu z Vlado RS vstopili v interni trg dela, morajo biti imenovani v uradniški naziv in izpolnjevati naslednje pogoje:

Šesta raven – podraven 6/2:

16202 Najmanj visokošolsko strokovno izobraževanje (prejšnje)/visokošolska

strokovna izobrazba (prejšnja)

16203 Najmanj visokošolsko strokovno izobraževanje (prva bolonjska stopnja)/

visokošolska strokovna izobrazba (prva bolonjska stopnja)

16204 Najmanj visokošolsko univerzitetno izobraževanje (prva bolonjska stopnja)/

visokošolska univerzitetna izobrazba (prva bolonjska stopnja)

* najmanj štiri leta delovnih izkušenj,
* opravljen izpit iz splošnega upravnega postopka,
* opravljeno obvezno usposabljanje za imenovanje v naziv.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del v organih javne uprave in drugih državnih organih na podobnih delovnih mestih za eno stopnjo nižje izobrazbe, razen pripravništva. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnja izobrazbe. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Prednost pri izbiri bodo imeli kandidati z izkušnjami pri izvajanju in vzdrževanju investicij s področja javne komunalne infrastrukture.

Okvirno delovno področje je delo na Oddelku za okolje, prostor in razvoj.

Naloge, ki se bodo opravljale na delovnem mestu:

* organiziranje medsebojnega sodelovanja in usklajevanja notranjih organizacijskih enot in sodelovanja z drugimi organi
* sodelovanje pri oblikovanju sistemskih rešitev in drugih najzahtevnejših gradiv
* samostojna priprava zahtevnih analiz, razvojnih projektov, informacij, poročil in drugih zahtevnih gradiv
* vodenje in odločanje v zahtevnih upravnih postopkih
* vodenje najzahtevnejših upravnih postopkov
* neposredna pomoč pri vodenju strokovnih nalog na delu delovnega področja notranje organizacijske enote
* priprava in izdelava dokumenta dokumentov identifikacije investicijskega projekta
* priprava projektne dokumentacije na področju komunalne infrastrukture in gospodarskih javnih služb
* pripravljanje razpisne dokumentacije za kandidiranje občine na razpisih za koriščenje sredstev iz skladov Evropske unije in razpisov Republike Slovenije
* vodenje investicij in nadzor nad izvajanjem investicij na področju komunalne infrastrukture in gospodarskih javnih služb
* priprava podlag za odmero višine komunalnega prispevka
* koordinacija dela s krajevnimi skupnostmi na področju investicij in gospodarskih javnih služb
* operativna priprava del in izdelava popisov za izvedbo projektov s področja vodovoda in kanalizacije
* revidiranje infrastrukturnih projektov
* spremljanje in obračunavanje izvedenih del na infrastrukturnih projektih
* sodelovanje z izvajalci in reševanje konkretnih strokovnih problemov na komunalnih objektih
* priprava finančnih poročil v okviru delovnega področja
* sodelovanje pri pripravljanju vsebinske osnove za izdelavo splošnih in posamičnih aktov občine v okviru delovnega področja
* samostojna priprava zahtevnih analiz, razvojnih projektov, informacij, poročil in drugih zahtevnih gradiv v okviru delovnega področja
* samostojno opravljanje drugih zahtevnejših nalog

opravljanje drugih zahtevnejših nalog z delovnega področja in po odredbi predpostavljenega.

Prijava kandidata mora vsebovati naslednje:

1. izjavo o izpolnjevanju pogoja glede uradniškega naziva, iz katere je razviden naziv, ki ga ima kandidat;
2. izjavo kandidata, da ima sklenjeno delovno razmerje za nedoločen čas s polnim delovnim časom v organu državne uprave, organu samoupravne lokalne skupnosti ali v drugem organu, ki so po sporazumu z Vlado RS vstopili v interni trg dela;
3. izjavo o izpolnjevanju pogoja glede zahtevane strokovne izobrazbe, iz katere mora biti razvidna raven izobrazbe, datum (dan, mesec, leto) zaključka izobraževanja ter izobraževalna ustanova, pri kateri je bila izobrazba pridobljena;
4. izjavo o izpolnjevanju pogoja zahtevanih delovnih izkušenj: v izjavi kandidat navede vse dosedanje delovne izkušnje, datum sklenitve in datum prekinitve delovnega razmerja oziroma dela pri posameznemu delodajalcu, na kratko opiše delo, ki ga je opravljal pri tem delodajalcu, ter navede raven zahtevnosti dela (raven zahtevane izobrazbe za opravljanje dela na posameznem delovnem mestu), navede podatek, ali je bilo delo opravljeno na podlagi pogodbe o zaposlitvi, študentskega dela oziroma druge oblike opravljanja dela;
5. izjavo o izpolnjevanju pogoja opravljenega strokovnega izpita iz splošnega upravnega postopka
6. izjavo o izpolnjevanju pogoja opravljenega usposabljanja za imenovanje v naziv
7. izjavo, da za namen tega internega natečaja dovoljuje Občini Medvode pridobitev podatkov iz prejšnje točke tega razpisa iz uradnih evidenc.

V primeru, da kandidat z vpogledom v uradne evidence ne soglaša, bo moral sam predložiti ustrezna dokazila.

Prijava na prosto delovno mesto mora biti obvezno pripravljena na obrazcu »Vloga za zaposlitev – interni natečaj, št. 110-2/2024«, ki je obvezna sestavina vloge posameznega kandidata. Potrebno je natančno izpolniti vse rubrike in izjave. Oblike obrazca ni dovoljeno spreminjati, lahko pa se po potrebi razširi. Obrazcu za prijavo je lahko priložen tudi kratek življenjepis, kjer kandidat poleg formalne izobrazbe navede tudi druga znanja in veščine, ki jih je pridobil.

V izbirni postopek se v skladu z 9. in 12. členom Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. 139/06 in 104/10) uvrstijo le popolne in pravočasno prispele prijave kandidatov, ki izpolnjujejo natečajne pogoje.

Strokovna usposobljenost kandidatov se bo presojala na podlagi navedb oziroma v skladu z natečajnimi merili in ustreznimi metodami.

Izbrani kandidat bo delo opravljal na sedežu Občine Medvode, Cesta komandanta Staneta 12, 1215 Medvode. Naloge na delovnem mestu Višji svetovalec se lahko opravljajo v uradniškem nazivu višji svetovalec III, višji svetovalec II in višji svetovalec I. Z izbranim kandidatom bo sklenjeno delovno razmerje za nedoločen čas, s poskusnim delom 6 mesecev.

Kandidat vloži prijavo v pisni obliki, ki jo pošlje v zaprti ovojnici z označbo Interni natečaj – Višji svetovalec DM 0407, na naslov: **Občina Medvode, Cesta komandanta Staneta 12, 1215 Medvode, in sicer v roku 8 dni od objave internega natečaja na spletni strani Portala GOV.SI.** Za pisno obliko prijave se šteje tudi elektronska oblika, poslana na **elektronski naslov občine**: [**obcina@medvode.si**](mailto:obcina@medvode.si), s pripisom »Višji svetovalec – interni natečaj DM 0407**«**, pri čemer veljavnost prijave ni pogojena z elektronskim podpisom.

Obvestilo o končanem natečajnem postopku bo objavljeno na spletni strani portala.

Informacije o izvedbi internega natečaja kandidat dobi na tel. št. 01 361 95 43 (Sonja Rifel), o delovnem področju pa na tel. št. 01 361 95 27 (Mateja Kovač Dragar).

V besedilu natečaja uporabljeni izrazi, zapisani v moški slovnični obliki, so uporabljeni kot nevtralni za ženske in moške.